APSTIPRINĀTS

Rīgas Stradiņa universitātes

iepirkuma komisijas

2018.gada 26.oktobra sēdē,

protokols Nr.54-11/107/1

IEPIRKUMA

**Laboratorijas reaģentu iegāde Vactrain projekta ietvaros**

NOLIKUMS

ID Nr. RSU-2018/27/ZI-MI-VACTRAIN

Rīga, 2018

**1. Vispārīga informācija**

**1.1**. Iepirkums tiek rīkots pamatojoties uz Publisko iepirkumu likuma (turpmāk – PIL) 9.pantu.

* 1. **Pasūtītājs**

Pasūtītāja nosaukums: Rīgas Stradiņa universitāte (turpmāk – Pasūtītājs).

Reģistrācijas numurs: 90000013771

Juridiskā adrese: Dzirciema iela 16, Rīga LV-1007.

Pasūtītāja profila adrese: <http://www.rsu.lv>

Kontaktpersonas par Atklāta konkursa nolikumu (turpmāk – Nolikums), sniedzot organizatorisku informāciju:

* Anita Vilkāja, tālrunis: 67060823, e-pasta adrese: [Anita.Vilkaja@rsu.lv](mailto:Anita.Vilkaja@rsu.lv);
* Iveta Sakenfele, tālrunis: 67060825, e-pasta adrese: [Iveta.Sakenfele@rsu.lv](mailto:Iveta.Sakenfele@rsu.lv).
  1. **Pretendents**
     1. Atbilstoši PIL 1.panta 22.punktam pretendents var būt jebkura fiziska vai juridiska persona vai pasūtītājs, šādu personu apvienība jebkurā to kombinācijā, kas attiecīgi piedāvā tirgū veikt būvdarbus, piegādāt preces vai sniegt pakalpojumus, kuri ir iesnieguši piedāvājumus iepirkumā “Laboratorijas reaģentu iegāde Vactrain projekta ietvaros”, identifikācijas Nr.RSU-2018/27/ZI-MI-VACTRAIN, (turpmāk – Iepirkums).
     2. Ja piedāvājumu iesniedz fizisko vai juridisko personu apvienība jebkurā to kombinācijā (turpmāk – piegādātāju apvienība), piedāvājumā jānorāda persona, kura pārstāv piegādātāju apvienību Iepirkumā, kā arī katras personas atbildības apjoms. Ja nav norādīta persona, kura pārstāv piegādātāju apvienību Iepirkumā, tad visi piegādātāju apvienības biedri paraksta pieteikumu par piedalīšanos Iepirkumā. *(1.pielikums)*
  2. **Apakšuzņēmēji, personāls un to nomaiņa.**
     1. Atbilstoši PIL 1.panta 1.punkta regulējuma apakšuzņēmējs ir pretendenta nolīgta persona vai savukārt tās nolīgta persona, kura sniedz pakalpojumus iepirkuma līguma izpildei.
     2. Pretendents iepirkuma līguma izpildē ir tiesīgs piesaistīt apakšuzņēmējus. Gadījumā, ja pretendents balstās uz citu uzņēmēju iespējām, ja tas ir nepieciešams konkrētā līguma izpildei, neatkarīgi no savstarpējo attiecību tiesiskā rakstura, pretendents pierāda pasūtītājam, ka viņa rīcībā būs nepieciešamie resursi, iesniedzot šo uzņēmēju apliecinājumu vai vienošanos par sadarbību konkrētā līguma izpildei ar norādi par nepieciešamo resursu nodošanas veidu (kā tiks nodoti resursi) un apjomu.
  3. **Iepirkuma nosaukums un identifikācijas numurs**

“Laboratorijas reaģentu iegāde Vactrain projekta ietvaros”, identifikācijas Nr.RSU-2018/27/ZI-MI-VACTRAIN (turpmāk – Iepirkums).

* 1. **Iepirkuma priekšmets**
     1. Iepirkuma priekšmets ir laboratorijas reaģentu iegāde Vactrain projekta ietvaros (turpmāk - Preces), saskaņā ar Tehnisko specifikāciju/Tehnisko un Finanšu piedāvājumu. (*2., 3.pielikums*)
     2. **Iepirkums tiek veikts projekta “HORIZON 2020 projekts “Uz DNS balstīta vēža vakcīnu pētniecības sadarbība””, VACTRAIN Nr.692293, ietvaros** (turpmāk – Projekts).
     3. Iepirkuma priekšmets ir sadalīts šādās daļās:
* 1.daļa – **“Antivielu iegāde plūsmas citometrijas eksperimentiem”**;
* 2.daļa – **“Reaģentu komplekta iegāde paraugu sagatavošanai plūsmas citometrijas analīzei”.**
  1. **CPV kods**:

**Galvenais CPV kods:** 33696500-0 (Laboratorijas reaģenti);

**Papildus CPV kods:** 24000000-4 (Ķīmiskie produkti).

* 1. **Iepirkuma līgums, tā izpildes laiks, vieta un būtiskākie nosacījumi:**
     1. Iepirkums paredz pirkuma līguma noslēgšanu katrā iepirkuma daļā.
     2. Pretendents var iesniegt piedāvājumu par vienu vai abām **pilnībā** piedāvātām iepirkuma priekšmeta daļām.
     3. Pirkuma līguma izpildes laiks – Līgums stājas spēkā ar tā abpusējas parakstīšanas brīdi un ir spēkā 1 (vienu) gadu. Gadījumā, ja Pasūtītājs 1 (viena) gada laikā no līguma parakstīšanas brīža nav veicis līguma priekšmetā noteikto preču pasūtījumu Pārdevējam, tad līgums zaudē spēku un ir uzskatāms par izbeigtu, tādā veidā neradot abām līguma pusēm zaudējumus.
     4. Izpildes vieta: Latvijas biomedicīnas pētījumu un studiju centrs, Rātsupītes iela 1, korpuss 1, Rīga, LV-1067.
     5. Preču piegādes termiņš – 30 (trīsdesmit) kalendāro dienu laikā no pasūtījuma izsūtīšanas dienas. Par pasūtījuma izdarīšanas brīdi ir uzskatāms Pasūtītāja pārstāvja elektronisks pieteikums (pa e-pastu) preču pārdošanai un piegādei, kas izdarīts no Pasūtītāja adrešu domēna [www.rsu.lv](http://www.rsu.lv)
     6. Preču garantijas termiņš (ja ražotājs noteicis preču garantijas termiņu) – ne mazāks kā ražotāja noteiktais. Preču derīguma termiņam (ja ražotājs noteicis preču derīguma termiņu) uz preču pieņemšanas brīdi pie Pasūtītāja ir jāatbilst ražotāja noteiktajam maksimālajam derīguma termiņam, ievērojot šādus nosacījumus:
* ja ražotājs ir noteicis preces maksimālo derīguma termiņu, kas ir garāks kā 24 (divdesmit četri) mēneši, tad derīguma termiņam no preces saņemšanas brīža (pie Pasūtītāja) ir jābūt vismaz 18 (astoņpadsmit) mēnešiem;
* ja ražotājs ir noteicis preces maksimālo derīguma termiņu: 13 (trīspadsmit) līdz 18 (astoņpadsmit) mēnešus, tad derīguma termiņam no preces saņemšanas brīža (pie Pasūtītāja) ir jābūt vismaz 12 (divpadsmit) mēnešiem;
* ja ražotājs ir noteicis preces maksimālo derīguma termiņu: 7 (septiņus) līdz 12 (divpadsmit) mēnešus, tad derīguma termiņam no preces saņemšanas brīža (pie Pasūtītāja) ir jābūt vismaz 6 (sešiem) mēnešiem;
* ja ražotājs ir noteicis preces maksimālo derīguma termiņu: 4 (četrus) līdz 6 (sešus) mēnešus, tad derīguma termiņam no preces saņemšanas brīža (pie Pasūtītāja) ir jābūt vismaz 3 (trim) mēnešiem;
* ja ražotājs ir noteicis preces maksimālo derīguma termiņu, kas nav garāks kā 3 (trīs) mēneši, tad derīguma termiņam no preces saņemšanas brīža (pie Pasūtītāja) ir jābūt vismaz pusei no maksimālā derīguma termiņa.
  1. **Piedāvājuma izvēles kritērijs:** saimnieciski visizdevīgākais piedāvājums, ņemot vērā tikai cenu EUR bez PVN, t.i., piedāvājums ar zemāko piedāvāto kopējo līgumcenu EUR bez PVN katrā iepirkuma daļā, saskaitot attiecīgās daļas visu pozīciju piedāvāto cenu par nepieciešamo iepakojumu skaitu..
  2. **Iepirkuma dokumentu saņemšanas vieta.**
     1. Pasūtītājs nodrošina brīvu un tiešu elektronisku pieeju Iepirkuma dokumentiem Pasūtītāja mājaslapā [www.rsu.lv](http://www.rsu.lv) sadaļā “Iepirkumi” (<https://www.rsu.lv/iepirkumi/publiskie-iepirkumi>).
     2. Ja ieinteresētajam piegādātājam nav iespējas iepazīties ar Iepirkuma dokumentiem Iepirkuma nolikuma 1.10.1.punktā noteiktajā kārtībā vai ieinteresētais piegādātājs vēlas saņemt Iepirkuma dokumentus drukātā veidā, Pasūtītājs tos izsniedz ieinteresētajam piegādātājam 3 (trīs) darba dienu laikā pēc tam, kad rakstveidā saņemts šo dokumentu pieprasījums, ievērojot PIL noteikumus.
  3. **Papildus informācijas pieprasīšana un sniegšana.**
     1. Ieinteresētie piegādātāji jautājumus par Iepirkuma nolikumu iesniedz nosūtot uz e-pastu: [anita.vilkaja@rsu.lv](mailto:anita.vilkaja@rsu.lv) un/vai [iveta.sakenfele@rsu.lv](mailto:iveta.sakenfele@rsu.lv), un/vai pa pastu: Rīga, Dzirciema iela 16, G-korpuss, 112.kab., un/vai faksu: 67409245.
     2. Par jautājuma un vai pieprasījuma saņemšanas dienu tiek uzskatīts saņemšanas datums RSU darba laikā (no pirmdienas līdz ceturtdienai no plkst.8:30 līdz 17:15 un piektdien no plkst.8:30 līdz 16:00). Ārpus RSU noteiktā darba laika pa e-pastu un/vai pa pastu, un/vai faksu saņemtais informācijas pieprasījums vai jautājums tiek uzskatīts par saņemtu nākamajā darba dienā. Pasūtītājs nodrošina brīvu elektronisku pieeju iepirkuma dokumentiem Pasūtītāja mājaslapas [www.rsu.lv](http://www.rsu.lv) sadaļā “Iepirkumi” (<https://www.rsu.lv/iepirkumi/publiskie-iepirkumi>).
     3. Ja ieinteresētais piegādātājs ir laikus pieprasījis papildu informāciju par Iepirkuma nolikumā iekļautajām prasībām, Pasūtītājs to sniedz 3 (triju) darba dienu laikā, bet ne vēlāk kā 4 (četras) dienas pirms piedāvājumu iesniegšanas termiņa beigām. Pasūtītājs vienlaikus ar papildu informācijas nosūtīšanu (elektroniski) ieinteresētajam piegādātājam, kas uzdevis jautājumu par Iepirkuma nolikumu, ievieto šo informāciju internetā mājas lapā [www.rsu.lv](http://www.rsu.lv) sadaļā “Iepirkumi” (<https://www.rsu.lv/iepirkumi/publiskie-iepirkumi>) pie attiecīgā Iepirkuma nolikuma.
     4. Ieinteresētajam piegādātājam ir pienākums sekot informācijai, kas tiek publicēta RSU mājas lapā saistībā ar Iepirkumu. Ja minētās ziņas Pasūtītājs ir ievietojis interneta mājas lapā, tiek uzskatīts, ka ieinteresētā persona ir saņēmusi papildu informāciju.
  4. **Piedāvājumu iesniegšanas vieta un laiks.**
     1. Pretendents iesniedz piedāvājumu, kas sagatavots atbilstoši Iepirkuma nolikumam, **līdz 2018.gada 6.novembrim plkst. 10:00**, Rīgas Stradiņa universitātē, Rīgā, Dzirciema ielā 16, D-korp. 1.stāvs 101.kab., ar norādi “Zinātnes departamenta Iepirkumu nodaļai”.
     2. Ja piedāvājums tiek sūtīts pa pastu, pretendents ir atbildīgs un uzņemas atbildību par to, lai Pasūtītājs saņemtu piedāvājumu līdz Iepirkuma nolikuma 1.13.1.punktā norādītajam termiņam.
     3. Ja piedāvājums iesniegts vai piegādāts Pasūtītājam pēc Iepirkuma nolikuma 1.12.1.punktā norādītā piedāvājuma iesniegšanas termiņa beigām, iepirkuma komisija neatvērtu piedāvājumu nosūta pa pastu atpakaļ uz pretendenta norādīto adresi vai izsniedz pretendentam.
     4. Piedāvājumu atvēršana un vērtēšana notiek slēgtās sēdēs.

1. **Piedāvājuma saturs un noformēšanas prasības.**
   1. Piedāvājums jāiesniedz vienā aizlīmētā un aizzīmogotā ar zīmogu un/vai parakstu iesaiņojumā, nodrošinot iesaiņojuma drošību, lai piedāvājuma dokumentiem nevar piekļūt, nesabojājot iesaiņojumu.
   2. Uz piedāvājuma iesaiņojuma jānorāda:

|  |
| --- |
| Rīgas Stradiņa universitāte  Zinātnes departamenta Iepirkumu nodaļa  Rīgā, Dzirciema ielā 16, D-kopuss, 1.stāvs, 101.kab.  *pretendenta nosaukums, juridiskā adrese un tālrunis*  piedāvājums Iepirkumā  **“Laboratorijas reaģentu iegāde Vactrain projekta ietvaros”**  identifikācijas Nr.: RSU-2018/27/ZI-MI-VACTRAIN  **Neatvērt līdz 2018.gada 6.novembrim plkst.10:00.** |

### Iepirkumā jāiesniedz piedāvājuma 1 (viens) oriģināls ar pievienotu parakstītu tehnisko piedāvājumu un finanšu piedāvājumu atbilstoši šim nolikumam pielikumā pievienotajām formām *(2. un/vai 3.pielikums)*. Uz piedāvājuma oriģināla titullapas jābūt norādei “ORIĢINĀLS”. Papildus tehnisko un finanšu piedāvājumu iesniedz elektroniski MS Excel (vai ekvivalentā) formātā (CD vai USB datu nesējā).

### Ja tiek konstatētas pretrunas starp piedāvājuma dokumenta oriģinālu un elektroniski iesniegto tehnisko un finanšu piedāvājumu, vērtēti tiek piedāvājuma dokumenta oriģināli.

### Pretendents ir tiesīgs iesniegt tikai vienu piedāvājuma variantu katrā iepirkuma daļā. Pretendenti, kuru piedāvājums ir nepilnīgs vai ir iesniegti piedāvājuma varianti kādā no preču pozīcijām, tiks izslēgti no turpmākas dalības Iepirkumā attiecīgajā iepirkuma daļā.

### Piedāvājumu paraksta pretendenta paraksttiesīgā persona vai pilnvarotā persona (pievienojot pilnvaru).

### Iesniedzot piedāvājumu pretendents ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu, ja viss piedāvājums vai pieteikums ir cauršūts vai caurauklots.

### Visi piedāvājuma pielikumi ir tā neatņemamas sastāvdaļas.

### **Piedāvājuma papildināšana un atsaukšana:**

### Pretendentam ir tiesības papildināt vai atsaukt savu piedāvājumu līdz Iepirkumā noteiktajam piedāvājumu iesniegšanas termiņam. Atsaukumam ir bezierunu raksturs un tas izslēdz pretendenta atsauktā piedāvājuma tālāku dalību Iepirkumā.

### Uz piedāvājuma papildinājuma vai atsaukuma iesaiņojuma norādāma nolikuma 2.2.punktā noteiktā informācija un papildus norāde: “PAPILDINĀJUMS” vai “ATSAUKUMS”.

### **Prasības pretendentam, pretendenta iesniedzamie dokumenti, pretendenta izslēgšanas noteikumi**

### Pretendents savam piedāvājumam pievieno:

### pieteikumu dalībai Iepirkumā (Iepirkuma nolikuma *1.pielikums*), ko paraksta pretendenta pārstāvis ar pārstāvības tiesībām;

### pretendents pievieno amatpersonas ar pārstāvības tiesībām izdotu pilnvaru (oriģinālu vai apliecinātu kopiju) citai personai parakstīt piedāvājumu un iepirkuma līgumu, ja tā atšķiras no LV Uzņēmumu reģistrā norādītās;

### kompetentas institūcijas izsniegtu izziņu par amatpersonu paraksta tiesībām, ja pretendents ir reģistrēts ārvalstīs;

### tehnisko un finanšu piedāvājumu attiecībā par to iepirkuma daļu/daļām, par kuru/kurām pretendents iesniedz savu piedāvājumu.

### Pretendents pieteikuma vēstulē norāda informāciju, vai piedāvājumu iesniegušā pretendenta uzņēmums vai tā piesaistītā apakšuzņēmēja, tostarp, personas, uz kuras iespējām pretendents balstās pieredzes apliecināšanai, uzņēmums atbilst mazā vai vidējā uzņēmuma statusam[[1]](#footnote-1).

### Prasības pretendentam, lai piedalītos Iepirkumā un iesniedzamie dokumenti:

|  |  |
| --- | --- |
| **Prasības** | **Iesniedzamie dokumenti** |
| 1) Pretendents ir reģistrēts, licencēts vai sertificēts atbilstoši attiecīgās valsts normatīvo aktu prasībām (LV Uzņēmumu reģistrā vai līdzvērtīgā reģistrā ārvalstīs). | 1.1.) Iepirkuma komisija pārbauda informāciju par pretendentu, kurš ir reģistrēts LV Komercreģistrā Uzņēmumu reģistra mājaslapā (<http://www.ur.gov.lv/>).  1.2.) Pretendents, kurš nav reģistrēts LV Komercreģistrā, iesniedz komercdarbību reģistrējošas iestādes ārvalstīs izdotu reģistrācijas apliecības kopiju. |
| 2)Pretendents Iepirkuma līguma izpildei ir tiesīgs piesaistīt apakšuzņēmējus. | **2.1.)** Pretendentam Nolikuma 1.pielikuma “Pieteikums par piedalīšanos Iepirkumā” sadaļā “INFORMĀCIJA PAR APAKŠUZŅĒMĒJIEM” ir jāietver apakšuzņēmēju saraksts. Sarakstā Pretendents norāda apakšuzņēmējam izpildei nododamo darbu apjomu (procentos) no Iepirkuma līguma kopējās cenas, kā arī Iepirkuma līguma daļas, kuras nodos izpildei apakšuzņēmējiem. |

### **Izslēgšanas nosacījumi:**

### Iepirkuma komisija attiecībā uz pretendentu, kuram būtu piešķiramas līguma slēgšanas tiesības attiecīgajā daļā, pārbauda PIL 9.panta astotajā daļā norādīto izslēgšanas gadījumu esamību PIL 9.panta devītajā daļā noteiktajā kārtībā. Ja Pasūtītājs informāciju par pretendentu, kas ir par pamatu pretendenta izslēgšanai no turpmākās dalības Iepirkumā, iegūst tieši no kompetentās institūcijas, datubāzēs vai no citiem avotiem, pretendents atbilstoši PIL noteikumiem ir tiesīgs iesniegt izziņu vai citu dokumentu par attiecīgo faktu gadījumos, kad Pasūtītāja iegūtā informācija neatbilst faktiskajai situācijai.

### Pretendentam, kuram kādā no iepirkuma daļām tiks piešķirtas līguma slēgšanas tiesības, pamatojoties uz Starptautisko un Latvijas Republikas nacionālo sankciju likuma 11.1 pantu tiks veikta sankciju pārbaude. Atbilstoši Starptautisko un Latvijas Republikas nacionālo sankciju likuma 11.1 pirmajai un otrajai daļai, sankciju pārbaude tiks veikta pretendenta norādītajam apakšuzņēmējam, kura veicamo vai sniedzamo pakalpojumu vērtība ir vismaz 10 procenti no kopējās līguma vērtības.

1. **Tehniskais un finanšu piedāvājums**
   1. Pretendents, iesniedzot piedāvājumu attiecīgajā daļā, tehnisko un finanšu piedāvājumu sagatavo un iesniedz atbilstoši Pasūtītāja Tehniskās specifikācijas/Tehniskā un Finanšu piedāvājuma formas *(2. un/vai 3.pielikums)* izvirzītajām prasībām.
   2. Tehnisko piedāvājumu un finanšu piedāvājumu paraksta pretendenta amatpersona ar pārstāvības tiesībām.
   3. Pretendents nedrīkst pārveidot Tehniskās specifikācijas/Tehniskā un Finanšu piedāvājuma formu – nedrīkst būt dzēstas vai izveidotas jaunas ailes, rindas un mainīta numerācija.
   4. Pretendents ir atbildīgs par sniegto ziņu patiesumu. Ja Komisija, pārbaudot tehniskajā piedāvājumā sniegto informāciju, noskaidro, ka tā neatbilst tehniskajās specifikācijās minētajām minimālajām prasībām, pretendents no dalības Iepirkuma attiecīgajā iepirkuma daļā tiek izslēgts.
   5. Pretendents var piedāvāt labāku tehnisko piedāvājumu nekā tas noteikts tehniskajās specifikācijās, bet tam ir jāatbilst vismaz tehniskajā specifikācijā noteiktajām minimālajām prasībām (atbilstību nosaka Komisija) un citām tehniskajam piedāvājumam izvirzītajām prasībām.
   6. Kolonnā “Pretendenta tehniskais piedāvājums” (5.kolonna) norāda pretendenta piedāvājuma tehniskās specifikācijas aprakstu.
   7. Kolonnā “Kataloga nosaukums, preces kataloga kods un interneta vietne/-es, kur Komisija var pārliecināties par piedāvājuma atbilstību izvirzītajām minimālajām tehniskajām specifikācijām” (6.kolonna) norāda kataloga nosaukumu, preces kataloga kodu un interneta vietni/-es, kur Pasūtītājs var pārliecināties par piedāvātās preces atbilstību izvirzītajām minimālajām tehniskajām specifikācijām.
      1. Ja kādā no pretendenta piedāvājumā norādītajām interneta vietnēm ir atšķirīgi tehniskie parametri, kuri neatbilst Pasūtītāja izvirzītajām minimālajām tehniskajām specifikācijām, vai nav atrodams apstiprinājums kādai no Pasūtītāja minimālajās tehniskajās specifikācijās izvirzītajām prasībām, **pretendents savam piedāvājumam pievieno dokumentāciju (ražotāja izdotas brošūras, lietošanas instrukcijas un citus dokumentus, kas apliecina iesniegtā piedāvājuma atbilstību nolikumā izvirzītajām minimālajām prasībām),** kas pierāda, ka iesniegtais piedāvājums atbilst izvirzītajām minimālajām tehniskajām specifikācijām.
      2. Gadījumā, ja izvirzītajās minimālajās tehniskajās specifikācijās norādīts konkrēts preču vai standarta nosaukums vai kāda cita norāde uz specifisku preču izcelsmi, kā, piemēram, norādīta atsauce uz konkrētu katalogu un konkrētu preces kataloga kodu, īpašu procesu, zīmolu, pretendents var piedāvāt ekvivalentas preces vai atbilstību ekvivalentiem standartiem, kas atbilst Pasūtītāja izvirzītajām minimālajām tehniskajām specifikācijām, parametriem un nodrošina minimālajās tehniskajās specifikācijās izvirzītās prasības. Gadījumā, ja pretendents, lai pierādītu, ka piedāvātā prece atbilst Pasūtītāja izvirzītajām minimālajām tehniskajām specifikācijām, savā tehniskajā piedāvājumā atsaucas uz kādu no Latvijas nacionālajiem standartiem vai Eiropas adaptētajiem standartiem, piemēram, ka piedāvātā prece atbilst ISO un/vai DIN, un/vai citiem Latvijas vai Eiropas adaptētajiem standartiem, pretendents papildus savam tehniskajam piedāvājumam pievieno dokumentāciju un/vai paskaidrojuma rakstu, kurā ir norādīts, kuras piedāvātās preces tehniskie parametri ir atbilstoši un pierādāmi kā atbilstoši Pasūtītāja izvirzītajām minimālajām tehniskajām specifikācijām.
      3. Pretendents savam piedāvājumam var pievienot tehnisko informāciju DRUKĀTĀ VEIDĀ (ražotāja izdotas brošūras, lietošanas instrukcijas un citus dokumentus, kas apliecina iesniegtā piedāvājuma atbilstību nolikumā izvirzītajām minimālajām prasībām), kur Pasūtītājs var pārliecināties par piedāvātās preces atbilstību izvirzītajām minimālajām tehniskajām specifikācijām. Tehniskajā piedāvājumā (6.kolonnā) pretendents norāda lapaspusi atbilstoši iesniegtajai papildus informācijai (**kā arī iekrāso informatīvajos materiālos konkrētās teksta daļas**), kur var atrast atbilstību Pasūtītāja izvirzītajām minimālajām tehniskajām specifikācijām, ja dokumentācija iesniegta DRUKĀTĀ VEIDĀ.
      4. Gadījumā, ja piedāvājuma vērtēšanas gaitā Pasūtītājs secinās, ka pretendenta piedāvājumā norādītajā/-ās interneta vietnē/-ēs tehniskie parametri neatbilst Pasūtītāja izvirzītajām minimālajām tehniskajām specifikācijām vai iesniegtajā tehniskajā piedāvājumā nav atrodami apstiprinājumi par piedāvāto preču atbilstību Pasūtītāja izvirzītajām minimālajām tehniskajām specifikācijām, **t.sk. par iepakojuma apjomu,** un pretendents savam piedāvājumam nebūs pievienojis tehnisko dokumentāciju/informāciju, kur Pasūtītājs var pārliecināties par piedāvājuma atbilstību izvirzītajām minimālajām tehniskajām specifikācijām, pretendenta piedāvājums tiks noraidīts attiecīgajā preču pozīcijā un attiecīgi arī izslēgts no līdzdalības Iepirkuma attiecīgajā daļā.
      5. Ja iesniegtā tehniskā informācija ir svešvalodā, pretendents **pievieno tulkojumu latviešu valodā** tām teksta daļām, kuras tas ir norādījis tehniskajā piedāvājumā un atzīmējis dokumentācijā, kur Pasūtītājs var pārliecināties par piedāvājuma atbilstību izvirzītajām minimālajām tehniskajām specifikācijām.
   8. Kolonnā “Piedāvātās preces viena iepakojuma apjoms un iepakojumu skaits, lai nodrošinātu 4.kolonnā norādīto nepieciešamo iepakojumu skaitu” (7.kolonna) pretendents norāda kādos **neatvērtos iepakojumos veidojas tehniskajā specifikācijā (3.kolonnā) noteiktais viena iepakojuma apjoms un iepakojumu skaitu, lai nodrošinātu pasūtītāja noteikto nepieciešamo iepakojumu skaitu (4.kolonna)** (piemēram, ja Pasūtītājs tehniskajā specifikācijā ir norādījis, ka nepieciešami 3 iepakojumi un viena iepakojuma apjoms ir 100 µg, tad pretendents, piedāvājot preci, kuras iepakojums ir 100 µg, 7.kolonnā norāda “100µg X 3 iepakojumi”).
      1. Pretendents, iesniedzot piedāvājumu, ir tiesīgs piedāvāt arī mazākus iepakojumus (bet arī tiem ir jābūt neatvērtiem iepakojumiem, tā, lai Pasūtītājs varētu identificēt preci, piemēram, pēc pretendenta tehniskajā piedāvājumā norādītā preces kataloga koda), tomēr kopējam iepakojumu skaitam summāri ir jānodrošina minimālajās tehniskajās specifikācijās (3.kolonnā) norādīto viena iepakojuma apjomu (piemēram, ja Pasūtītāja norādītais viens iepakojums ir 100 µg, tad pretendents var piedāvāt mazākus iepakojumus, piem., 50µg X 2 iepakojumi, u.c. iepakojumu kombinācijas). **Pretendentam precīzi jānorāda minētās iepakojumu apjoma kombinācijas** tehniskās specifikācijas kolonnā “Piedāvātās preces viena iepakojuma apjoms un iepakojumu skaits, lai nodrošinātu 4.kolonnā norādīto nepieciešamo iepakojumu skaitu” (7.kolonna) (piemēram, ja Pasūtītājs tehniskajā specifikācijā ir norādījis, ka nepieciešami 3 iepakojumi un viena iepakojuma apjoms ir 100 µg, tad pretendents, piedāvājot preci, kuras iepakojums ir 50 µg, 7.kolonnā norāda “50µg X 6 iepakojumi”).
      2. Gadījumā, ja pretendenta norādītajā/-ās interneta vietnē/-ēs nebūs atrodama informācija par iepakojuma apjomu, tad pretendentam kopā ar piedāvājumu papildus jāiesniedz papildmateriāli drukātā veidā, no kuriem būtu redzama informācija par iepakojuma apjomu, vai jāiesniedz pretendenta paraksttiesīgās personas apliecinājums par iepakojuma apjomu.
      3. Pretendents, kurš summāri piedāvās tehniskajai specifikācijai neatbilstošu iepakojuma apjomu konkrētajā preču pozīcijā, t.i., gadījumā, ja pretendents piedāvās lielāku vai mazāku iepakojumu, nekā tas noteikts minimālajās tehniskajās specifikācijās (saskaņā ar 3.kolonnā norādīto apjomu), piemēram, prasītā 50 µg iepakojuma vietā būs 40 µg vai 60 µg, un nebūs piedāvājumā norādījis interneta vietni/-es, vai kopā ar piedāvājumu nebūs iesniedzis papildmateriālus drukātā veidā, kuros būtu atrodama informācija par iepakojuma apjomu, vai nebūs iesniedzis paraksttiesīgās personas apliecinājumu, ka iepirkuma līguma noslēgšanas tiesību piešķiršanas gadījumā spēs nodrošināt tehniskās specifikācijas kolonnas “Minimālās tehniskās specifikācijas” (3.kolonna) noteikto un šī nolikuma 3.8.punktā noteikto, attiecīgā pretendenta iesniegtais piedāvājums tiks noraidīts.
   9. **Ja netiks piedāvāta kaut viena no preču pozīcijām Iepirkuma 1.daļā “Antivielu iegāde plūsmas citometrijas eksperimentiem” vai kādā no preču pozīcijām tiks konstatētas neatbilstības izvirzītajām minimālajām tehniskajām prasībām, pretendenta iesniegtais piedāvājums Iepirkuma 1.daļā tiks noraidīts pilnībā un nākamajā izvērtēšanas procesā tas netiks vērtēts.**
   10. **Finanšu piedāvājumu** sagatavo un iesniedz katrā iepirkuma priekšmeta daļā atsevišķi atbilstoši Pasūtītāja tehniskās specifikācijas/tehniskā un finanšu piedāvājuma formai *(2., 3.pielikumam).*
       1. Visas piedāvājumā ietvertās cenas norāda *euro* (EUR) un cenās iekļauj visus piemērojamos nodokļus, izņemot pievienotās vērtības nodokli (turpmāk – PVN), kas tiek norādīts atsevišķi.
       2. Finanšu piedāvājumā **cena jānorāda *euro* (EUR) bez PVN ar divām zīmēm aiz komata**.
       3. Kolonnā “Cena EUR bez PVN par pretendenta piedāvāto vienu iepakojumu” (8.kolonna) pretendents norāda cenu EUR bez PVN par pretendenta piedāvātās preces vienu iepakojumu (piemēram, ja 7.kolonnā pretendents norādījis, ka tiek piedāvāta prece 50µg X 2 iepakojumi, tad 8.kolonnā pretendents norāda cenu par vienu iepakojumu, kura apjoms ir 50 µg).
       4. Kolonnā “Cena EUR bez PVN par 4.kolonnā norādīto nepieciešamo iepakojumu skaitu” (9.kolonna) pretendents norāda cenu EUR bez PVN par pasūtītajam nepieciešamo iepakojumu skaitu (viena iepakojuma apjoms noteikts 3.kolonnā), t.i., iepirkuma 1.daļā par 3 iepakojumiem katrā pozīcijā; iepirkuma 2.daļā – par 4 iepakojumiem, ņemot vērā 3.kolonnā norādīto viena iepakojuma apjomu.
       5. Piedāvājuma cenā jābūt ietvertām visām izmaksām. Papildus izmaksas Iepirkuma līguma darbības laikā netiks pieļautas.
2. **Piedāvājumu vērtēšana un līguma slēgšanas tiesību piešķiršana**
   1. Iepirkuma komisija piedāvājumu vērtēšanu veiks šādos etapos:
      1. piedāvājuma noformējuma pārbaude;
      2. pretendentu atlase;
      3. tehniskā – finanšu piedāvājuma vērtēšana;
      4. saimnieciski visizdevīgākā piedāvājuma noteikšana, ņemot vērā tikai cenu, katrā iepirkuma daļā.
   2. **Piedāvājuma izvēles kritērijs** ir saimnieciski visizdevīgākais piedāvājums, ņemot vērā tikai cenu, t.i., piedāvājums ar zemāko piedāvāto kopējo līgumcenu EUR bez PVN katrā iepirkuma daļā, saskaitot attiecīgās daļas visu pozīciju piedāvāto cenu par nepieciešamo iepakojumu skaitu.
   3. Katrā vērtēšanas posmā vērtē tikai to pretendentu piedāvājumus, kas nav noraidīti iepriekšējā vērtēšanas posmā.
3. **Lēmuma par Iepirkuma rezultātiem pieņemšana un paziņošana.**
   1. Iepirkuma komisija līguma slēgšanas tiesības piešķir pretendentam, kurš ir piedāvājis Iepirkuma nolikuma prasībām atbilstošu saimnieciski visizdevīgāko piedāvājumu attiecīgajā iepirkuma daļā.
   2. Visi pretendenti tiek rakstveidā informēti par Iepirkuma rezultātiem 3 (trīs) darba dienu laikā no lēmuma pieņemšanas dienas, nosūtot lēmumu par Iepirkuma rezultātiem uz pretendenta piedāvājumā norādīto elektroniskā pasta adresi un publicējot to RSU mājas lapā pie attiecīgā iepirkuma.
   3. Ja Iepirkumā nav iesniegti piedāvājumi vai, ja iesniegtie piedāvājumi neatbilst Iepirkuma nolikumā noteiktajām prasībām, iepirkuma komisija pieņem lēmumu izbeigt Iepirkumu bez rezultāta un 3 (trīs) darbdienu laikā pēc tam, kad pieņemts šajā punktā minētais lēmums, publicē publikāciju vadības sistēmā informāciju par iepirkuma izbeigšanu bez rezultāta, kā arī savā pircēja profilā nodrošina brīvu un tiešu elektronisku piekļuvi šim lēmumam.
   4. Iepirkuma komisija var jebkurā brīdī pārtraukt Iepirkumu un neslēgt līgumu, ja tam ir objektīvs pamatojums. Iepirkuma komisija 3 (trīs) darbdienu laikā pēc tam, kad pieņemts lēmums pārtraukt Iepirkumu, sagatavo un publicē publikāciju vadības sistēmā informāciju par iepirkuma pārtraukšanu, norādot lēmuma pieņemšanas datumu un pamatojumu (informācija tiek pievienota paziņojumam par plānoto līgumu), kā arī savā pircēja profilā nodrošina brīvu un tiešu elektronisku piekļuvi lēmumam.
   5. Ja iepirkuma komisija, veicot piedāvājumu izvērtēšanu secinās, ka kādā no iepirkuma daļām netiks saņemts neviens piedāvājums, vai ja visi iesniegtie piedāvājumi attiecīgajā iepirkuma daļā tiks atzīti par neatbilstošiem nolikumā izvirzītajām minimālajam tehniskajām specifikācijām, Komisija attiecīgo iepirkuma daļu izbeigs bez rezultāta.
   6. Iepirkuma komisija var pārtraukt Iepirkuma attiecīgajā daļā, ja tam ir objektīvs pamatojums.
4. **Iepirkuma komisijas tiesības un pienākumi**
   1. Piedāvājumu izvērtēšanu veic iepirkuma komisija. Iepirkuma komisija ir tiesīga pieaicināt ekspertu.
   2. Piedāvājumu atvēršanu un izvērtēšanu iepirkuma komisija veic slēgtā sēdēs bez pretendentu klātbūtnes.
   3. Iepirkuma komisija ir tiesīga labot aritmētiskās kļūdas pretendentu finanšu piedāvājumā. Par kļūdu labojumu un laboto piedāvājuma summu Iepirkuma komisija paziņo pretendentam, kura pieļautās kļūdas labotas.
   4. Piedāvājumu izvērtēšanā iepirkuma komisija pārbauda piedāvājumu atbilstību Iepirkuma nolikumā paredzētajiem noteikumiem, prasībām un Iepirkuma tehniskajā specifikācijā izvirzītajām prasībām.
   5. Iepirkuma komisija atsakās no tālākas piedāvājuma izvērtēšanas gadījumā, ja tiek konstatēts, ka piedāvājums neatbilst kādai no Iepirkuma nolikumā noteiktajām prasībām.
   6. Pēc piedāvājumu izvērtēšanas iepirkuma komisija pieņem kādu no šādiem lēmumiem:
      1. par kāda no pretendentiem atzīšanu par Iepirkuma uzvarētāju attiecīgajā iepirkuma daļā;
      2. par Iepirkuma attiecīgās daļas izbeigšanu, neizvēloties nevienu no pretendentiem, ja Iepirkumam nav iesniegti piedāvājumi, vai arī iesniegtie piedāvājumi neatbilst Iepirkumā noteiktajām prasībām.
      3. Ja iepirkuma komisija konstatē, ka konkrētais piedāvājums varētu būt nepamatoti lēts, iepirkuma komisija pirms šī piedāvājuma noraidīšanas rakstveidā pieprasa pretendentam detalizētu paskaidrojumu par būtiskajiem piedāvājuma nosacījumiem.
      4. Ja, izvērtējot pretendenta sniegto paskaidrojumu, iepirkuma komisija konstatē, ka pretendents nav pierādījis, ka tam ir pieejami tādi piedāvājuma nosacījumi, kas ļauj noteikt tik zemu cenu, iepirkuma komisija atzīst piedāvājumu par nepamatoti lētu un tālāk to neizskata.
   7. Visas pārējās iepirkuma komisijas tiesības un pienākumus, kas nav atrunāti Iepirkuma nolikumā, regulē PIL un citi spēkā esošie normatīvie akti.
   8. Pēc nepieciešamības iepirkuma komisija var papildus pieprasīt no pretendenta papildus informāciju.
5. **Pretendentu, ieinteresēto piegādātāju tiesības un pienākumi**
   1. Pretendenti, iesniedzot piedāvājumu Iepirkumā, vienlaicīgi apņemas ievērot visus Iepirkumā noteiktos nosacījumus, t.sk. dokumentu noformēšanā un iesniegšanā un precīzi ievērot Iepirkuma nolikumā un iepirkuma līgumā noteiktās prasības.
   2. Pretendentam ir pienākums sniegt atbildes uz iepirkuma komisijas pieprasījumiem par papildu informāciju. Ja pretendents nesniedz atbildi uz iepirkuma komisijas uzdotajiem jautājumiem iepirkuma komisijas norādītajā termiņā, iepirkuma komisijai ir tiesības izslēgt pretendentu no turpmākas dalības Iepirkuma attiecīgajā daļā.
   3. Visas pārējās pretendentu, ieinteresēto piegādātāju tiesības un pienākumus, kas nav atrunāti Iepirkuma nolikuma prasībās, regulē PIL un citi normatīvie akti.
   4. Pretendents, kuram piešķirtas līguma slēgšanas tiesības, līgumu paraksta **5 (piecu)** darba dienu laikā no Pasūtītāja nosūtītā uzaicinājuma parakstīt līgumu nosūtīšanas (arī e-pasta veidā) dienas. Ja norādītajā termiņā pretendents, kuram piešķirtas līguma slēgšanas tiesības, neparaksta līgumu, tas tiks uzskatīts par atteikumu slēgt līgumu ar Pasūtītāju.
   5. Ja izraudzītais pretendents atsakās slēgt līgumu ar Pasūtītāju, iepirkuma komisijai ir tiesības pieņemt lēmumu slēgt līgumu ar nākamo pretendentu, kas ir iesniedzis Iepirkumā saimnieciski visizdevīgāko piedāvājumu ar zemāko kopējo cenu attiecīgajā iepirkuma daļā, vai pārtraukt Iepirkumu attiecīgajā (-s) daļā (-s), neizvēloties nevienu piedāvājumu. Ja pieņemts lēmums slēgt līgumu ar nākamo pretendentu, kas ir iesniedzis Iepirkumā saimnieciski visizdevīgāko piedāvājumu ar zemāko kopējo cenu attiecīgajā daļā, bet tas atsakās slēgt līgumu, iepirkuma komisija pieņem lēmumu pārtraukt Iepirkumu attiecīgajā (-s) daļā (-s), neizvēloties nevienu piedāvājumu.
6. **Citi noteikumi**
   1. Pasūtītājs ir tiesīgs atteikties no līguma noslēgšanas, ja līgumcenas samaksai nav pieejams pietiekošs finansējums, tai skaitā ir tiesīgs atteikties kādā no iepirkuma daļām.
   2. Citas saistības attiecībā uz Iepirkuma norisi, kas nav atrunātas Iepirkuma nolikumā, nosakāmas saskaņā ar Latvijas Republikā spēkā esošiem normatīvajiem aktiem.
   3. Iepirkuma nolikumam pievienoti šādi pielikumi:

1.pielikums – Pretendenta pieteikuma veidlapa par piedalīšanos Iepirkumā;

2.pielikums – Tehniskā specifikācija/Tehniskā un finanšu piedāvājuma veidlapa (forma) iepirkuma 1.daļā;

3.pielikums – Tehniskā specifikācija/Tehniskā un finanšu piedāvājuma veidlapa (forma) iepirkuma 2.daļā.

Iepirkuma komisijas priekšsēdētāja A.Vilkāja

**1.pielikums**

Iepirkuma nolikumam

“Laboratorijas reaģentu iegāde

Vactrain projekta ietvaros”

ID Nr.RSU-2018/27/ZI-MI-VACTRAIN

**PIETEIKUMS**

**par piedalīšanos Iepirkumā**

**“Laboratorijas reaģentu iegāde Vactrain projekta ietvaros”**

(ID Nr.RSU-2018/27/ZI-MI-VACTRAIN)

Datums: \_\_\_\_\_\_\_\_\_\_

Pretendents:\_\_\_\_\_\_\_\_\_\_\_\_\_\_\_\_\_\_\_\_\_\_

Reģistrācijas Nr.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

tās\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā,

*(vadītāja vai pilnvarotās personas vārds un uzvārds)*

* *Ja pretendents ir piegādātāju apvienība:*
* *personas, kuras veido piegādātāju apvienību (nosaukums, reģ.Nr., juridiskā adrese): \_\_\_\_\_\_\_\_\_\_\_\_\_;*
* *katras personas atbildības līmenis \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.*

**ar šī pieteikuma iesniegšanu:**

1. Piesakās dalībai Iepirkumā **“Laboratorijas reaģentu iegāde Vactrain projekta ietvaros”** (identifikācijas Nr.RSU-2018/27/ZI-MI-VACTRAIN);
2. Apliecina, ka visi iesniegtie dokumenti veido šo piedāvājumu;
3. Apņemas ievērot visas Iepirkuma nolikuma prasības;
4. Apņemas, ja tiek piešķirtas līguma slēgšanas tiesības, slēgt iepirkuma līgumu un izpildīt visus līguma noteikumus;
5. Piedāvātās preces ir atļauts izplatīt Latvijas Republikā un Eiropas Savienībā;
6. Tai piedāvātajai precei, kur tas ir prasīts, ir visi nepieciešamie sertifikāti u.c. dokumenti;
7. Visas iesniegtās ziņas ir patiesas, tajā skaitā precīza pieteikumā norādītā kontaktinformācija;
8. Apņemas piegādāt preci atbilstoši ražotāja noteiktajām transporta prasībām. Apzinās risku, ka, ja piegādās preci neatbilstošu ražotāja noteiktajām transporta prasībām, Pasūtītājs šīs preces nepieņems.
9. Apliecina, ka uzņēmums **atbilst** **mazā/vidējā[[2]](#footnote-2) uzņēmuma statusam** *(vajadzīgo pasvītrot).*
10. Informācija par apakšuzņēmējiem *(aizpilda pēc nepieciešamības):*

|  |  |  |  |
| --- | --- | --- | --- |
| **Nr.p.k.** | **Apakšuzņēmēja nosaukums, reģistrācijas numurs, adrese un kontaktpersona** | **Apakšuzņēmējam nododamo darbu apjoms** | **Iepirkuma līguma daļas, kuras nodos izpildei apakšuzņēmējiem** |
| **1.** |  |  |  |
| **2.** |  |  |  |
| **3.** |  |  |  |

**Kontaktinformācija:**

Pretendenta juridiskā adrese:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pretendenta faktiskā adrese:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kontaktpersonas vārds, uzvārds: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

e-pasta adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tālruņa Nr.:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Faksa Nr.: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Bankas rekvizīti: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(vadītāja vai pilnvarotās personas amats, paraksts un paraksta atšifrējums)*

1. Atbilstoši Eiropas Komisijas 2003. gada 6. maija Ieteikumam par mikro, mazo un vidējo uzņēmumu definīciju (OV L124, 20.5.2003.): Mazais uzņēmums - uzņēmums, kurā nodarbinātas mazāk nekā 50 personas un kura gada apgrozījums un/vai gada bilance kopā nepārsniedz 10 miljonus *euro*; Vidējais uzņēmums - uzņēmums, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz 50 miljonus *euro*, un/vai, kura gada bilance kopā nepārsniedz 43 miljonus *euro*. [↑](#footnote-ref-1)
2. Mazais uzņēmums – uzņēmums, kurā nodarbinātas mazāk nekā 50 personas un kura gada apgrozījums un/vai gada bilance kopā nepārsniedz 10 miljonus *euro*; Vidējais uzņēmums – uzņēmums, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz 50 miljonus *euro*, un/vai, kura gada bilance kopā nepārsniedz 43 miljonus *euro*. [↑](#footnote-ref-2)